Държавен вестник, бр. 105, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  105
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 274
ОТ 4 ДЕКЕМВРИ 2025 Г.
за приемане на Устройствен правилник на 
Държавен фонд „Земеделие“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен 
правилник на Държавен фонд „Земеделие“.
Заключителни разпоредби
§ 1. Отменя се Устройственият правил­
ник на Държавен фонд „Земеделие“, приет с 
Постановление № 151 на Министерския съвет 
от 2012 г. (обн., ДВ, бр. 55 от 2012 г.; изм. и 
доп., бр. 60 от 2014 г., бр. 30 от 2015 г., бр. 34 
от 2016 г., бр. 2 от 2018 г., бр. 20 от 2020 г. и 
бр. 100 от 2022 г.).
§ 2. В Устройствения правилник на Минис­
терството на земеделието и храните, приет с 
Постановление № 260 на Министерския съвет 
от 2019 г. (обн., ДВ, бр. 82 от 2019 г.; изм. и 
доп., бр. 103 от 2020 г., бр. 34 от 2022 г., бр. 9 
от 2024 г. и бр. 56 от 2025 г.), се правят след­
ните изменения и допълнения:
1. В чл. 32, ал. 1:
а) точка 10 се изменя така:
„10. подпомага министъра при прилагане на 
политиката на ЕС за обикновени програми;“
б) създават се нови т. 12, 13 и 14:
„12. при необходимост осигурява актуална 
информация относно условията за износ на 
селскостопански и хранителни продукти за 
страни – потенциални търговски партньори 
на Република България, мита, правила за про­
изход и други, с изключение на договарянето 
на образци на сертификати със съответните 
компетентни органи, фитосанитарните серти­
фикати за износ и за реекспорт на растения 
и растителни продукти;
13. осъществява взаимодействие и коор­
динация с второстепенните разпоредители 
с бюджет към министъра, които извършват 
дейности и услуги, пряко свързани с износа 
и вътреобщностната търговия със земеделски 
и хранителни продукти, и поддържа контакти 
със заинтересованите браншови организации;
14. участва в изпълнението на задълженията 
на Република България и на ЕС в Световна­
та търговска организация (СТО), свързани 
с договореностите по селското стопанство, 
и участва в подготовката на преговорите за 
либерализация на търговията със селскосто­
пански стоки между ЕС и трети страни във 
връзка със съществуващи или сключване на 
нови споразумения;“.
2. В чл. 44а се създават т. 24, 25 и 26:
„24. предлага за включване в средносроч­
ната бюджетна прогноза и проекта на бюджет 
на Министерството на земеделието и храните 
за съответната година необходимите средства 
за компенсиране на несправедливата финан­
сова тежест от извършването на услуга от 
общ икономически интерес за доставяне на 
вода за напояване;
25. събира и предоставя информация на 
комисията, определена със заповед на ми­
нистъра, която съгласно изискванията на 
§ 4д, ал. 1 и 2 от преходните и заключител­
ните разпоредби на Закона за водите приема 
ежегодно отчет за направените разходи при 
извършване на услугата от общ икономически 
интерес за доставяне на вода за напояване от 
„Напоителни системи“ ЕАД;
26. изпълнява дейности съгласно методика, 
приета от Министерския съвет на основание 
§ 4г, ал. 3 от преходните и заключителните 
разпоредби на Закона за водите.“
3. В приложението към чл. 11, ал. 2 на ред 
„Специализирана администрация“ числото 
„435“ се заменя с „445“.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Росен Желязков
Главен секретар на Министерския съвет: 
Габриела Козарева
УСТРОЙСТВЕН ПРАВИЛНИК
на Държавен фонд „Земеделие“
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат структурата 
и организацията на работа на Държавен фонд 
„Земеделие“, наричан по-нататък „Фонда“, 
както и функциите на неговите организа­
ционни структури.
Чл. 2. (1) Фондът е юридическо лице със 
седалище в София. Фондът е държавно уч­
реждение, което съставя, изпълнява и отчита 
бюджет на първостепенен разпоредител с 
бюджет, който е част от държавния бюджет.
(2) Фондът:
1. изпълнява функциите на Разплащател­
на агенция от датата на издаване на акта за 
акредитация;